b'\n_START_ARTICLE_\nSoitinmusiikki\n_START_PARAGRAPH_\nSoitinmusiikki eli instrumentaalimusiikki on musiikkia, jonka tuottamiseen k\xc3\xa4ytet\xc3\xa4\xc3\xa4n vain erilaisia soittimia eli instrumentteja. Kappaleita, joissa k\xc3\xa4ytet\xc3\xa4\xc3\xa4n vain soittimia, kutsutaan instrumentaaleiksi._NEWLINE_L\xc3\xa4nsimaisessa taidemusiikissa soitinmusiikin arvostus lis\xc3\xa4\xc3\xa4ntyi barokin aikana._NEWLINE_Instrumentaali-nimityst\xc3\xa4 k\xc3\xa4ytet\xc3\xa4\xc3\xa4n erityisesti populaarimusiikissa. Levytt\xc3\xa4neet rock- ja popartistit tekev\xc3\xa4t joskus kappaleistaan instrumentaaliversioita, jotka saattavat p\xc3\xa4\xc3\xa4ty\xc3\xa4 musiikkialbumeille bonusraitoina. Tietyiss\xc3\xa4 musiikkityyleiss\xc3\xa4, kuten taide- ja elektronisessa musiikissa kaikki yksitt\xc3\xa4isen teoksen kappaleet voivat olla soitinmusiikkia. Metallimusiikissa instrumentaalit ovat yleens\xc3\xa4 rauhallisia verrattuna albumin muihin kappaleisiin, joten ne on useasti soitettu akustisella kitaralla.'